Návrh

**Zákon**

**z .............. 2017,**

**ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z. a v znení zákona č. 277/2015 Z. z. sa mení a dopĺňa takto:

1. V § 2 ods. 1 sa písmeno p) dopĺňa piatym bodom, ktorý znie:

„5. garážové stojisko určené ako priestor v bytovom dome alebo polyfunkčnom dome na odstavenie motorového vozidla,“.

1. V § 2 sa odsek 1 dopĺňa písmenom q), ktoré znie:

„q) štartovací byt je nájomný byt bežného štandardu podľa písmena e), ktorého podlahová plocha neprevyšuje 50 m2 a u ktorého doba nájmu oprávnenej fyzickej osobe podľa § 22 ods. 3 nepresiahne dobu šiestich po sebe nasledujúcich rokov pri dodržaní podmienok ustanovených týmto zákonom.“.

1. V § 2 ods. 2 sa písmeno b) dopĺňa tretím bodom, ktorý znie:

„3. dverných ústupkov a okenných ústupkov.“.

1. V § 7 písmeno d) znie:

„d) vlastníci bytov a nebytových priestorov v bytovom dome zastúpení správcom,15) ktorý vykonáva správu bytového domu na základe zmluvy o výkone správy uzatvorenej podľa osobitného predpisu15a) a je zapísaný v zozname správcov podľa osobitného predpisu,15b)“.

Poznámky pod čiarou k odkazom 15a a 15b znejú:

„15a) § 8a ods. 1 zákona Národnej rady Slovenskej republiky č. 182/1993 Z. z. v znení neskorších predpisov.

15b) Zákon č. 246/2015 Z. z. o správcoch bytových domov a o zmene a doplnení zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov.“.

1. V § 8 ods. 7 sa vypúšťa písmeno a).

Doterajšie písmená b) a c) sa označujú ako písmená a) a b).

1. V § 8 sa odsek 7 dopĺňa písmenom c), ktoré znie:

„c) zvýšiť o 10 %, ak sa obstaráva štartovací byt a neuplatňuje sa zvýšenie podľa písmena b).“.

1. V § 8 ods. 16 sa  slová „dopravy, výstavby a regionálneho rozvoja“ nahrádzajú slovami „dopravy a výstavby“.
2. § 8 sa dopĺňa odsekom odsek 17, ktorý znie:

„(17) Do oprávnených nákladov podľa odsekov 14 a 15 na účel podľa § 5 písm. a) a c) sa nezahŕňajú ani náklady za vodovodnú prípojku, kanalizačnú prípojku alebo garážové stojisko, ak sú tieto náklady zahrnuté v oprávnených nákladoch na účel podľa § 4.“.

1. V § 10 ods. 1 písm. a) sa slová „požadovanou dotáciou“ nahrádzajú slovami „dotáciou vypočítanou podľa § 8“.
2. V § 10 ods. 1 písm. d) sa na konci bodka nahrádza bodkočiarkou a pripájajú sa tieto slová: „ak ide o žiadateľa uvedeného v § 7 písm. d), splnenie podmienok preukazuje správca podľa osobitného predpisu.15)“.
3. V § 10 sa vypúšťa odsek 2.

Doterajšie odseky 3 až 9 sa označujú ako odseky 2 až 8.

Poznámky pod čiarou k odkazom 22 a 23 sa vypúšťajú.

1. V § 11 sa odsek 1 dopĺňa písmenom d), ktoré znie:

„d) sú dodržané minimálne požiadavky na energetickú hospodárnosť budov podľa osobitného predpisu.24a)“.

1. § 13 sa dopĺňa odsekmi 4 a 5, ktoré znejú:

„(4) Dotáciu na obstaranie technickej vybavenosti podľa § 5 možno poskytnúť len ak na jej obstaranie nebola poskytnutá podpora podľa osobitného predpisu26a) s výnimkou, ak sa touto podporou zabezpečuje splnenie podmienky podľa § 10 ods. 1 písm. a).

(5) K obstarávanému nájomnému bytu možno poskytnúť dotáciu len na jeden z druhov technickej vybavenosti uvedenej v § 2 ods. 1 písm. p) štvrtom bode a piatom bode.“.

Poznámka pod čiarou k odkazu 26a znie:

„26a) § 6 ods. 1 písm. f) zákona č. 150/2013 Z. z. neskorších predpisov.“.

1. V § 14 ods. 2 písm. c) sa slová „podpora podľa osobitného predpisu.30)“ nahrádzajú slovami „podpora na odstránenie systémovej poruchy podľa osobitného predpisu.30)“.

Poznámka pod čiarou k odkazu 30 znie:

„30) § 6 ods. 1 písm. c) druhý bod zákona č. 150/2013 Z. z.“.

1. Poznámka pod čiarou k odkazu 31 sa vypúšťa.
2. V § 15 odsek 8 znie:

„(8) V lehote do 31. marca príslušného roka zašle úrad ministerstvu žiadosti, ktoré na základe posúdenia úradu splnili podmienky pre poskytnutie dotácie.“.

1. V § 15 sa vypúšťa odsek 9.

Doterajšie odseky 10 až 16 sa označujú ako odseky 9 až 15.

1. V § 15 ods. 10 sa slová „odseku 10“ nahrádzajú slovami „odseku 9“.
2. V § 15 ods. 13 sa slová „dopravy, výstavby a regionálneho rozvoja“ nahrádzajú slovami „dopravy a výstavby“.
3. V § 15 ods. 15 sa slová „uvedených vo všeobecne záväznom právnom predpise, ktorý vydá ministerstvo“ nahrádzajú slovami „stanovených ministerstvom podľa odseku 7“.
4. V § 18 ods. 1 sa legislatívna skratka „vlastník“ nahrádza legislatívnou skratkou „vlastník nájomného bytu“.
5. V § 18 odsek 2 znie:

„(2) Vlastník nájomného bytu je povinný tvoriť z dohodnutého nájomného osobitný rezervný fond vo výške minimálne 0,5 % nákladov na obstaranie nájomného bytu ročne. Z osobitného rezervného fondu uhrádza preddavky do fondu prevádzky, údržby a opráv tvoreného podľa osobitného predpisu35a) vo výške podľa rozhodnutia vlastníkov bytov a nebytových priestorov v bytovom dome alebo polyfunkčnom dome. Ak vlastníci bytov alebo nebytových priestorov v bytovom dome alebo polyfunkčnom dome rozhodnú o vyššej výške preddavkov do fondu prevádzky, údržby a opráv, než je tvorba osobitného rezervného fondu podľa prvej vety, je vlastník nájomného bytu povinný ho tvoriť vo výške preddavkov do fondu prevádzky, údržby a opráv.“.

Poznámka pod čiarou k odkazu 35a znie:

„35a) Zákon č. 182/1993 Z. z. v znení neskorších predpisov.“.

1. § 18 sa dopĺňa odsekom 3, ktorý znie:

„(3) Ak byty a nebytové priestory v bytovej budove nie sú vo vlastníctve jednotlivých vlastníkov podľa osobitného predpisu,35a) vlastník bytovej budovy s nájomnými bytmi tvorí na účely tohto zákona z dohodnutého nájomného fond prevádzky, údržby a opráv bytovej budovy ročne minimálne vo výške 0,5 % oprávnených nákladov na obstaranie nájomných bytov. Z fondu prevádzky, údržby a opráv bytovej budovy sa financujú výdavky spojené s nákladmi na prevádzku, údržbu a opravy spoločných častí bytovej budovy, vrátane opráv balkónov a lodžií, spoločných zariadení bytovej budovy, spoločných nebytových priestorov, príslušenstva a priľahlého pozemku, ako aj výdavky na obnovu, modernizáciu a rekonštrukciu bytovej budovy prislúchajúce k bytom. Pri prvom prevode vlastníctva takéhoto nájomného bytu na inú osobu je doterajší vlastník bytovej budovy s nájomnými bytmi povinný zostatok prostriedkov fondu prevádzky, údržby a opráv bytovej budovy poukázať do fondu prevádzky, údržby a opráv vytvoreného podľa osobitného predpisu.35a)“.

1. Za § 25b sa vkladá § 25c, ktorý znie:

„Zrušuje sa opatrenie Ministerstva dopravy, výstavby a regionálneho rozvoja Slovenskej republiky zo 6. decembra 2013 č. 17343/2013/B821-SBPMR/73158-M, ktorým sa ustanovujú kritériá pre vyhodnocovanie žiadostí o poskytnutie dotácie na rozvoj bývania (oznámenie č. 459/2013 Z. z.) v znení opatrenia z 15. decembra 2014 č. 16949/2014/B821-SBPMR/76773-M (oznámenie č. 381/2014 Z. z.), opatrenia z 17. decembra 2015 č. 26972/2015/B821-SBPMR/81164-M (oznámenie č. 54/2016 Z. z.) a opatrenia z 15. decembra 2016 č. 27706/2016/B820-SBPMR/79633-M (oznámenie č. 383/2016 Z. z.).“.

**Čl. II**

**Účinnosť**

Tento zákon nadobúda účinnosť 1. januára 2018.